
PËR NJË NDRYSHIM NË VENDIMIN NR.  768, DATË 2.11.2011 TË KËSHILLIT TË MINISTRAVE “PËR MIRATIMIN E KUOTAVE  TË PRANIMIT DHE TË TARIFAVE TË SHKOLLIMIT NË PROGRAMET E STUDIMEVE TË CIKLIT TË TRETË, TË DOKTORATËS, NË INSTITUCIONET PUBLIKE TË ARSIMIT TË LARTË, PËR VITIN AKADEMIK 2011 - 2012”

Në mbështetje të nenit 100 të Kushtetutës dhe të neneve 26, 34 e 75 të  ligjit  nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Në pikën 1 të vendimit nr. 768, datë 2.11.2011 të Këshillit të Ministrave, shifra “… 1367 ...” ndryshohet dhe bëhet “...1377...”.  
2.  Kuotat shtesë të pranimit, gjithsej 10, që miratohen me këtë vendim, do të përdoren nga Ministria e Arsimit dhe Shkencës për shtetasit e huaj që do të studiojnë në institucionet publike të arsimit lartë të Republikës së Shqipërisë, në ciklin e tretë të studimeve, doktoratë. Ato shpërndahen në bazë të marrëveshjeve dy apo shumëpalëshe ndërmjet vendeve dhe tarifa e shkollimit për shtetasit e huaj do të jetë në përputhje me këto marrëveshje. 
3.  Ngarkohen Ministria e Arsimit dhe Shkencës dhe institucionet publike të arsimit të lartë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

